Sesjarige se moordenaar pleit skuldig | Maroela Media
Die man wat daarvan beskuldig is dat hy die sesjarige Delvina Europa verlede jaar verkrag en vermoor het, het skuldig op die aanklagte teen hom gepleit.
Reagan Zietsman het Maandag in die Bredasdorp-landdroshof verskyn, skuldig gepleit en is daarna dadelik skuldig bevind.
Zietsman is 'n buurman van die meisietjie en het tereg gestaan op aanklagte van ontvoering, verkragting, moord en regsverydeling.
Delvina is op Sondag 24 Maart verlede jaar die laaste keer lewend gesien toe sy voor bure se huis in Nuwestaat, in Elim in die Wes-Kaap, gespeel het. Sy het daarna spoorloos verdwyn.
In 'n beëdigde verklaring wat by die hof ingedien is, gee Zietsman meer besonderhede oor wat hy aan klein Delvina gedoen het.
Hy erken dat hy haar geken het omdat hy vriende met haar pa is en het op die Saterdag voor haar verdwyning dwelms saam met Delvina se pa gebruik.
Hy erken ook dat hy op die dag van haar verdwyning na haar pa op soek was en op die dogtertjie afgekom het, wat daarna saam met hom weg is om na haar pa te gaan soek.
Volgens Zietsman het hulle deur 'n veld in die rigting van 'n skool vir gestremdes gestap en toe hulle in 'n beboste gebied aankom, het hy besluit om haar te verkrag.
Bang die gemeenskap sal hom aanrand, hoe moes die klein dogtertjie gevoel het? Sy is wreedaardig vermoor! Gemors!